cyanic-selkie/wikianc huggingface dataset:
লিলিয়ান গিশ
গিশ ১৯১২ থেকে ১৯২০-এর দশক পর্যন্ত প্রখ্যাত চলচ্চিত্র তারকা ছিলেন, বিশেষ করে পরিচালক ডি ডব্লিউ গ্রিফিথের সাথে কাজের জন্য। গ্রিফিথের পরিচালনায় তার অভিনীত দ্য বার্থ অব আ নেশন (১৯১৫) নির্বাক চলচ্চিত্র যুগের সর্বোচ্চ আয়কারী চলচ্চিত্র। সবাক চলচ্চিত্র যুগের প্রারম্ভে তিনি মঞ্চে ফিরে যান এবং চলচ্চিত্রে মাঝে মাঝে কাজ করতেন। এই সময়ে তার অভিনীত উল্লেখযোগ্য চলচ্চিত্র হল বিতর্কিত পশ্চিমা ধারার ডুয়েল ইন দ্য সান (১৯৪৬) ও অববিট রোমহর্ষক দ্য নাইট অব দ্য হান্টার (১৯৫৫)। ডুয়েল ইন দ্য সান চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৫০-এর দশকের শুরু থেকে ১৯৮০-এর দশক পর্যন্ত তিনি বেশ কিছু টেলিভিশন নাটকে কাজ করেন, যার সমাপ্তি ঘটে ১৯৮৭ সালে বেটি ডেভিসের সাথে দ্য হোয়ালস অব অগাস্ট দিয়ে। পরবর্তী কালে তিনি নির্বাক চলচ্চিত্রের সংরক্ষণে নিমগ্ন ছিলেন। চলচ্চিত্রে অবদানের জন্য ১৯৭০ সালে তাকে একাডেমি সম্মানসূচক পুরস্কার প্রদান করা হয়। চলচ্চিত্রের জন্য সুখ্যাতি অর্জন করলেও গিশ একজন অসাধারণ মঞ্চ অভিনেত্রীও ছিলেন এবং ১৯৭২ সালে আমেরিকান থিয়েটার হল অব ফেমে তার নাম অন্তর্ভুক্ত করা হয়।
প্রারম্ভিক জীবন
গিশ ১৮৯৩ সালের ১৪ই অক্টোবর ওহাইওর স্প্রিংফিল্ডে জন্মগ্রহণ করেন। তার মাতা ম্যারি রবিনসন ম্যাকনেল (১৮৭৬-১৯৪৮) ছিলেন একজন অভিনেত্রী এবং পিতা জেমস লেই গিশ (১৮৭৩-১৯১২)। তিনি তার পিতামাতার প্রথম সন্তান। তার ছোট বোন ডরোথিও পরবর্তী কালে জনপ্রিয় চলচ্চিত্র তারকা হয়ে ওঠেন।
কর্মজীবন
গিশের মঞ্চনাটকে অভিষেক ঘটে ১৯০২ সালে ওহাইওর রাইজিংসানের লিটল রেড স্কুল হাউজে। ১৯০৩ থেকে ১৯০৪ সাল পর্যন্ত গিশ হার ফার্স্ট ফলস স্টেপ মঞ্চনাটক নিয়ে তার মাতা ও ডরোথির সাথে সফরে যান। পরের বছর তিনি নিউ ইয়র্ক সিটিতে সারা বেরনার্তের সাথে একটি নাটকে নৃত্য পরিবেশন করেন।
১০ বছর মঞ্চে অভিনয়ের পর গিশ তার ডরোথির সাথে ডি ডব্লিউ গ্রিফিথের স্বল্পদৈর্ঘ্য অ্যান আনসিন এনিমি (১৯১২) দিয়ে তার চলচ্চিত্রে অভিষেক ঘটে। ১৯১০ ও ১৯২০-এর দশকে গ্রিফিথের পরিচালনায় একাধিক চলচ্চিত্রে অভিনয় করেন। গ্রিফিথের পরিচালনায় তার অভিনীত দ্য বার্থ অব আ নেশন (১৯১৫) নির্বাক চলচ্চিত্র যুগের সর্বোচ্চ আয়কারী চলচ্চিত্র। এছাড়া গ্রিফিথের পরিচালনায় তার অন্যান্য চলচ্চিত্রগুলো হল ইনটলারেন্স (১৯১৬), ব্রোকেন ব্লোজমস (১৯১৯), ওয়ে ডাউন ইস্ট (১৯২০), ও অরফান্স অব দ্য স্ট্রর্ম (১৯২১)।
নিধি আগারওয়াল
নিধি আগারওয়াল (জন্ম ১৭ আগস্ট ১৯৯৩) হলেন একজন ভারতীয় চলচ্চিত্র অভিনেত্রী, মডেল ও নৃত্যশিল্পী। ২০১৭ সালে মুন্না মাইকেল চলচ্চিত্রে অভিনয়ের মাধ্যমে তিনি চলচ্চিত্রাঙ্গনে পা রাখেন। ২০১৪ সালে মিস ডিভা প্রতিযোগিতায় অংশগ্রহণ করেছিলেন তিনি।
প্রারম্ভিক জীবন
নিধি আগারওয়াল হায়দ্রাবাদের এক হিন্দিভাষী মারোয়াড়ি পরিবারে জন্মগ্রহণ করেন। তিনি বেড়ে উঠেছেন বেঙ্গালুরুতে। তিনি হিন্দির পাশাপাশি তেলুগু, তামিল ও কন্নড় ভাষায় কথা বলতে পারেন। তিনি বিদ্যাশিল্প একাডেমি ও বিদ্যানিকেতন বিদ্যালয়ে পড়াশোনা করার পর বেঙ্গালুরুর ক্রাইস্ট বিশ্ববিদ্যালয় থেকে স্নাতক ডিগ্রি লাভ করেন।  তিনি ব্যালে, কত্থক ও বেলি ড্যান্সের ওপরে প্রশিক্ষণ লাভ করেছেন।
কর্মজীবন
২০১৬ সালে সাব্বির খান পরিচালিত মুন্না মাইকেল চলচ্চিত্রে টাইগার শ্রফের বিপরীতে অভিনয়ের জন্য চুক্তিবদ্ধ হন। চলচ্চিত্রটি অভিনয়ের সময় তিনি চলচ্চিত্রটি নির্মাণ শেষ হবার পূর্বে চলচ্চিত্রটির কোনো শিল্পী কিংবা কলাকুশলীর সঙ্গে ব্যক্তিগত সম্পর্কে (প্রেম কিংবা বিয়ে) জড়াতে পারবেন না, এই শর্তে চুক্তিবদ্ধ হন। ২০১৮ সালে তার অভিনীত তেলুগু চলচ্চিত্র সব্যসাচী মুক্তি পায়। ২০১৯ সালে তার অভিনীত আরেকটি তেলুগু চলচ্চিত্র মি. মজনু মুক্তি পায়। ২০১৯ সালে তার অভিনীত আরেকটি তেলুগু চলচ্চিত্র ইসমার্ট শঙ্কর মুক্তি পায়।
ড্রেইক (সঙ্গীতশিল্পী)
ড্রেইক ২০০০ সালের প্রথম ভাগে, কানাডীয় টেলিভিশন চ্যানেল সিটিভি-এ প্রচারিত তরুন-তরুনীদের কাহিনী সমৃদ্ধ ধারাবাহিক ডেগ্রেসি: দ্য নেক্সট জেনারেশন-এ অভিনয়ের মাধ্যমে প্রাথমিকভাবে একজন অভিনেতা হিসেবে পরিচিতি লাভ করেন।একজন র‍্যাপার হিসেবে তার কর্মজীবন শুরু করার অভিপ্রায়ে, তার আত্বপ্রকাশকারী মিক্সটেপ রুম ফর ইমপ্রুভমেন্ট প্রকাশের পরবর্তী সময়ে, ২০০৭ সালে তিনি ধারাবাহিকটিতে অভিনয় করা ছেড়ে দেন। এছাড়াও, তিনি ২০০৯ সালে  জুন মাসে জনপ্রিয় মার্কিন র‍্যাপার লিল ওয়েইন-এর ইয়ং মানি ইন্টারটেিনমেন্ট নামক রেকর্ড লেবেলের সাথে চুক্তিবদ্ধ হওয়ার আগে, আরো দুটি স্বাধীন কাজ কামবেক সিজন এবং সো ফার গন প্রকাশ করেন।
তার চতুর্থ অ্যালবাম, ভিউস (২০১৬), কয়েকটি তালিকার রেকর্ড ভঙ্গ করে। জামাইকান ধারার সঙ্গীত ডেনচেল-প্রভাবসম্পন্ন অ্যালবামটি, বিলবোর্ড হট ২০০ এর তালিকায় পরপর ১৩ সপ্তাহ সেরা ১ নম্বরে অবস্থান করে, যেটি একজন পুরুষ একক শিল্পী দ্বারা ১০ বছরের মধ্যে প্রথম অ্যালবাম হিসেবে তা করতে পারার ইতিহাস। অ্যালবামটির দ্বিতীয় একক, "ওয়ান ড্যান্স", কয়েকটি দেশের তালিকায় সেরা এক নম্বরে উঠে আসে, দেশগুলোর মধ্যে মার্কিন যুক্তরাষ্ট্র, যুক্তরাজ্য, এবং কানাডা অন্যতম, যেখানে এটি একজন মূখ্য শিল্পী হিসেবে তার এককটি প্রথম বারের এক নম্বরে চলে আসে। ঐ বছরে ড্রেইক মার্কিন যুক্তরাষ্ট্রের তালিকা  বিলবোর্ড হট ১০০ এবং বিলবোর্ড হট ২০০-এর তালিকায় একসঙ্গে আট সাপ্তাহ ধরে সবার উপরের অবস্থানটি ধরে রাখে। ভিউস মার্কিন যুক্তরাষ্ট্রে সর্বমোট চার বার প্লাটিনাম পাওয়ার মর্যাদা অর্জন করে, এবং অ্যালবামটি প্রথম প্রকাশের মাত্র প্রথম সপ্তাহতেই এক মিলিয়নেরও বেশি সমমানের বিক্রয় হয়।  এটির প্রথম একক "হটলাইন ব্লিং" "সেরা গাওয়া র‍্যাপ গান" এবং সেরা র‍্যাপ গানের বিভাগে গ্রামি পুরস্কার জিতে নেয়। ২০১৭ সালে, তিনি মোর লাইফ নামে একটি মিক্সটেপ প্রকাশ করেন। যেটিকে ড্রেইক একটি প্লেলিস্ট হিসেবে আখ্যা দিয়েছেন,  যেটিও বিলবোর্ড হট ২০০-এর তালিকায় পরপর সপ্তম বারের মত, সেরা এক নম্বরে উঠে আসে, এবং যেটি কয়েকটি  স্ট্রিমিং রেকর্ড সৃষ্টি করে। এক বছর পর, তিনি যুগল অ্যালবাম স্করপিয়ন প্রকাশ করেন, যেটিও কয়েকটি স্ট্রিমিং রেকর্ড ভঙ্গ করে, এবং এক নম্বর একক হিসেবে "গড'স প্লান", এবং  "নাইস ফর হোয়াট", এছাড়াও "ইন মাই ফিলিংস"-কে প্রতিস্থাপিত করে।
প্রাথমিক জীবন
অব্রে ড্রেইক গ্রাহামের জন্ম হয়েছিলো, ১৯৮৬ সালের ২৪ অক্টোবর, কানাডার অন্টারিও রাজ্যের টরন্টো শহরে। তার বাবা, ডেনিস গ্রাহাম ছিলেন মার্কিন যুক্তরাষ্ট্রের টেনেসি রাজ্যের মেম্পিস শহর থেকে আগত একজন আফ্রিকান মার্কিন, এবং তিনি মার্কিন কান্ট্রি গায়ক এবং গীতিকার জেরি লি লুইস-এর সাথে একজন ড্রাম বাদক, এবং গান পরিবেশক হিসেবেও কাজ করেছেন। ড্রেইকের মা, সেন্ড্রা "সেন্ডি" গ্রাহাম (বিবাহ পূর্ব নাম শের), হলেন একজন আশকেনাজি কানাডীয় ইহুদি, যিনি একজন ইংরেজির শিক্ষক এবং একজন ফুল চাষী হিসেবেও কাজ করেছেন।    তার পিতা-মাতা প্রথমবারের মত মিলিত হয়, টরন্টো শহরের "ক্লু ব্লুনোট"-এ ডেনিসের সঙ্গীত পরিবেশনার পর, যেখানেই তিনি প্রথম বারের মত সেন্ড্রার সাথে মিথস্ক্রিত হন, এবং তিনি সেখানে উপস্থিত ছিলেন। তরুন বয়সে, ড্রেইক একটি ইহুদি দিবা স্কুলে পড়াশোনা করেন, এবং একটি বার মিটজভাহ অনুষ্ঠানে অংশ নিয়েছিলো।    এছাড়াও তিনি কানাডা এবং যুক্তরাষ্ট্রের দ্বৈত নাগরিকত্ব-এর অধিকারী।
ড্রেইকের বয়স মাত্র পাচঁ বছর, তখন তার পিতা-মাতার বিবাহ বিচ্ছেদ হয়। বিবাহ বিচ্ছেদটির পরবর্তী সময়ে তিনি এবং তার মা টরান্টো শহরেই থেকে যান, যদিও তার বাবা মার্কিন যুক্তরাষ্ট্রের মেম্পিস শহরে ফিরে যান, যেখানে তিনি মাদক সংক্রান্ত অভিযোগে কয়েক বছর কারাবরণ করেন। ডেনিসের, সীমিত অর্থ এবং আইনি সমস্যা সংক্রান্ত বিষয়াদির কারণে, তিনি ড্রেইকের প্রাথমিক প্রাপ্তবয়স্ক বয়স সমহের সময়ে তাকে মার্কিন যুক্তরাষ্ট্রে থাকতে হয়।  তার গ্রেপ্তার হওয়ার আগ পযন্ত, তিনি প্রত্যেক গ্রীষ্মে টরান্টোতে যেয়ে ড্রেইককে মেম্পিসে নিয়ে আসতেন।  তার বাবা পরবর্তীতে কানাডিয়ান সঙ্গীতঙ্গ দল আর্কেলস-এর সাথে এর সাথে "ড্রেইক ডেড" শিরোনামিক একটি গানের জন্য বানানো ভিডিওতে তাদের সাথে কাজ করেন।
ড্রেইক টরন্টো শহরের কাছাকাছি দুটি আলাদা স্থানে লালিত পালিত হন; তিনি ষষ্ঠ গ্রেড পড়ার আগ পযন্ত, টরন্টো শহরের পশ্চিম প্রান্তে অবস্থিত শহরের কর্ম শ্রেণীর মানুষের আবাসস্থল ওয়েস্টন রোড-এ বসবাস করতেন। তার শৈশব কালীন সময়ে তিনি ওয়েস্টন রেড উইংগস দলের সাথে মাইনর হকি খেলেছেন।
ব্যক্তিগত জীবন
ড্রেইক, ২০১২ সাল থেকে মার্কিন যুক্তরাষ্ট্রের ক্যালির্ফোনিয়া রাজ্যের হিডেন হিলস শহরে বসবাস করে আসছেন। এছাড়াও তিনি টরন্টো শহরে একটি নিজেস্ব সম্পত্তির মালিক, যেটির ২০১৭ সালে ভিত্তি প্রতিষ্ঠিত হয়ে তৈরী করা হচ্ছে।
ড্রেইক এডোনিসের বাবা, যে ২০১৭ সালের ১১ই অক্টোবরে ফরাসী তারকা এবং সাবেক প্রাপ্তবয়স্ক চলচ্চিত্র অভিনেত্রী সোফি ব্রুসাওক্সের ঘরে, জন্মগ্রহণ করে।
ঢাকা নগর জাদুঘর
ঢাকা নগর জাদুঘর বাংলাদেশের রাজধানী ঢাকার দক্ষিণ সিটি করপোরেশন কার্যালয়ের নগর ভবনে অবস্থিত। ঢাকার ইতিহাসকে সংরক্ষণের জন্য এই ভবনের ষষ্ঠতলায় জাদুঘরটি প্রতিষ্ঠা করা হয়।
উদ্দেশ্য
ঢাকা শহরের ইতিহাস, ঐতিহ্য, স্মৃতি সংরক্ষণ ও নগরবিষয়ক গবেষণার জন্য ১৯৮৭ সালে রাজধানীতে প্রতিষ্ঠিত হয়েছে ‘ঢাকা নগর জাদুঘর’। এটি ঢাকা নগরী সম্পর্কিত জাদুঘর।
ইতিহাস
১৯৮৭ সালে ঢাকার ১৩৩, গ্রিন রোডের ‘জাহানারা গার্ডেন’ ছিল বেসরকারি উদ্যোগে প্রতিষ্ঠিত নগর জাদুঘরের প্রথম অস্থায়ী কার্যালয়। তবে পুরান ঢাকার পাঁচ ভাই ঘাট লেনের একটি বাড়িতে প্রথম প্রতিষ্ঠা করা হয়েছিল জাদুঘরটি। ১৯৯৬ সালের ২০ জুলাই নগর ভবনের ষষ্ঠতলার একটি সুপরিসর হলঘরে এটা স্থান লাভ করে। বর্তমানে এটা সরকারি প্রতিষ্ঠান এবং একটি ট্রাস্টি বোর্ডের মাধ্যমে পরিচালিত।
সংগ্রহ
এখানে সংরক্ষিত আছে ঢাকা নগরীর স্মৃতি সংক্রান্ত জানা-অজানা নানা বিষয়। ১০০ বছর আগের ঢাকার এ মানচিত্রটি ছাড়াও এখানে আছে প্রাক-মোগল আমল থেকে বাংলাদেশ আমল পর্যন্ত ঢাকার সীমানার ধারাবাহিক বৃদ্ধির নকশা। ঢাকার ইতিহাস সংবলিত ১০১টি দুর্লভ আলোকচিত্র রয়েছে এই নগর জাদুঘরে। এছাড়াও এই জাদুঘরে ঢাকার প্রথম ছাপাখানা ও নবাবি আমলের হুক্কা, উনিশ শতকে ঢাকার নবাবদের ব্যবহৃত পানের বাটা, সে আমলের মুদ্রা, পানদানি, তামার বালতি, জগ, ড্রেসিং টেবিল, শাঁখা ও শাঁখা তৈরির করাত, বদনাসহ নানা উপকরণ। দুর্লভ আলোকচিত্রের মধ্যে আছে- পুরান  ঢাকার রোজ গার্ডেন, রূপলাল হাউস, হোসেনি দালানের আদি রূপ, বড় কাটরা, ছোট কাটরা, সাতগম্বুজ মসজিদ, উনিশ শতকে নির্মিত বিভিন্ন বাড়ি, সেন্ট জেমস গির্জা (বর্তমান বাহাদুর শাহ পার্কের কাছে), পুরনো হাইকোর্ট ভবন, ১৯০৪ সালে দিলকুশার নবাববাড়ি, ডানা দীঘি প্রভৃতি।
ঢাকা থেকে প্রকাশিত প্রথম ইংরেজি সংবাদপত্র সাপ্তাহিক ‘ঢাকা নিউজ’ মুদ্রণ কাজে ব্যবহৃত মুদ্রণ যন্ত্রটি রয়েছে এই জাদুঘরে। এই মুদ্রণ যন্ত্রটি উনিশ শতকের (১৮৪৭-৪৮) মাঝামাঝি সময়ের। সেই সময় এই মুদ্রণ যন্ত্রটি স্থাপন করেছিলেন সুইজারল্যান্ডের স্যামুয়েল বোস্ট। পুরান ঢাকার একটি জীর্ণ বাড়ি থেকে ১৯৮৯ সালে ঢাকা নগর জাদুঘরের ট্রাস্টি হাশেম শফি এই মুদ্রণ যন্ত্রটি এখানে সংরক্ষণ করেছিলেন।
এখানে রয়েছে মোগল এবং ব্রিটিশ আমলের বিভিন্ন দলিল, ছবি এবং গ্রন্থসহ নানা জিনিস। ঢাকার ১৯৫২, ১৯৬৬, ১৯৬৯ ও ১৯৭১ সালসহ নানা আন্দোলনের বেশকিছু দুর্লভ আলোকচিত্র ও পোস্টার রয়েছে।
অনুশা (অভিনেত্রী)
অনুশা জনপ্রিয় একজন ভারতীয় অভিনেত্রী। তিনি মুলত দক্ষিন ভারতীয় সিনেমায় কাজ করেছেন। ১৩ বছর বয়সে তিনি তার অভিনয় জীবন শুরু করেন। তিনি ১৯৯০ থেকে ২০০ এর দশকের বিস্তৃত সময়কালের অবধিতে মালায়ালাম, তেলেগু এবং কন্নড় চলচ্চিত্রের একজন বিশিষ্ট প্রধান অভিনেত্রী ছিলেন। তিনি তেলেগু টিভি ধারাবাহিকেও অভিনয় করেছেন। তিনি জনপ্রিয় তামিল অভিনেত্রী কে আর সাবিত্রীর কন্যা এবং জনপ্রিয় অভিনেত্রী কে আর বিজয়া তার মাসি। তিনি চেন্নাইতে তার পরিবারের সাথে বসবাস করেন। প্রথম জীবনে তিনি রাজ্য স্তরের একজন বাস্কেটবল খেলোয়াড় ছিলেন। এইজন্য তিনি অভিনেত্রীদের মধ্যে লম্বা ছিলেন। ২০০৭ সালের জুন মাসে অনুশা সর্বা‌নন -এর সাথে বিবাহবন্ধনে আবদ্ধ হন।
অভিনয় জীবন
১৩ বছর বয়সে অনুশা অভিনয় জীবন শুরু করেন। ১৯৯২ থেকে ২০০২ এই দীর্ঘ অব্ধিতে তিনি তামিল, তেলেগু, কন্নড় ও মালয়ালম চলচিত্রের বিভিন্ন সিনেমায় অভিনয় করেছেন। ১৯৯২ সালে তার প্রথম জনপ্রিয় ছবি হল তেলেগু চলচিত্র মহায়গ্নম্‌। সেই বছর তার অভিনীত ধরু পেল্লালু মুদুলা পুলিশ (তেলেগু), নবতরে(কন্নড়), এগ্রিমেন্ট(তেলেগু), ফার্স্ট বেল(মালয়ালম), গোলমাল গোভিন্দম্(তেলেগু), থাংগারাসু(তামিল), কিঝাকু বেদি(তামিল) এবং ওয়েল্কাম টু কোদাইকানাল(মালয়ালম) ছবি মুক্তি পায়। ১৯৯৩ থেকে ১৯৯৫ এর সময়কালে তিনি বেশিরভাগ মালয়ালম ছবি যেমন, ডলার, বিষ্ণু, পদবী, থোজার পান্দিয়ান ইত্যাদি ও কিছু তামিল ও তেলেগু ছবি যেমন, কুরুথিপুনাল(তামিল) এবং দ্রোহী(তেলেগু) -তে অভিনয় করেছেন।
তার অভিনীত আরও কয়েকটি জনপ্রিয় সিনেমা হল নট্রুপা পাত্তু(১৯৯৬), পঞ্চায়ত(১৯৯৬), শোভনম(১৯৯৭), আদ্রা সাকা আদ্রা সাকা(১৯৯৭), সুর্যোদম(১৯৯৯), মাফিয়া(২০০১), চিরঞ্জীবী(২০০২) ইত্যাদি।
রোমান প্রাইমুলা
চেক প্রজাতন্ত্রে কোভিড-১৯ মহামারীর প্রাথমিক পর্যায়ে, তিনি চেক সরকারের কেন্দ্রীয় বিপত্তি বোর্ডের প্রধান হিসাবে কাজ করেছিলেন ( ústřední krizový štáb) এবং তারপর বিজ্ঞান এবং গবেষণার জন্য সরকারি এজেন্ট হিসাবে কাজ করেন। ২১ সেপ্টেম্বর ২০২০-এ অ্যাডাম ভোটেচের পদত্যাগের পর প্রধানমন্ত্রী আন্দ্রেজ বাবিশ তাকে চেক প্রজাতন্ত্রের স্বাস্থ্যমন্ত্রী হিসাবে মনোনীত করেছিলেন।
২১ অক্টোবর ২০২০-এ, ট্যাবলয়েড ব্লেস্ক প্রাইমুলা এবং জারোস্লাভ ফাল্টেনেকের গভীর রাতে একটি রেস্তোরাঁ ছেড়ে চলে যাওয়ার ছবি প্রকাশ করে যেটি কোভিড-১৯ বিধিমালার স্পষ্ট লঙ্ঘন, যার অধীনে সমস্ত রেস্তোঁরা বন্ধ থাকার কথা ছিল। তিনি ২৯ অক্টোবর জান ব্লাতনি দ্বারা প্রতিস্থাপিত হন।
দন্ত এনামেল
মানুষ সহ বিভিন্ন প্রাণী ও কিছু মাছের ক্ষেত্রে দাঁতের এনামেল হল দাঁত গঠনের জন্য প্রয়োজনীয় প্রধান চারটি কলার একটি। দাঁতের যে অংশ আমরা বাইরে থেকে দেখতে পাই সেটিই এনামেল। এটা মূলত দাঁতের অন্য তিনটি কলা ডেন্টিন, ক্যমেন্টাম এবং ডেন্টাল পাল্পের সুরক্ষা নিশ্চিত করে। এটি খুব শক্ত, সাদা, এবং খনিজ সমৃদ্ধ কলা। তবে বিভিন্ন খাদ্য ও পানীয়ের এসিডের কারনে এটি ক্ষয়ে যেতে পারে। ক্যালসিয়াম দাঁতের এনামেল শক্ত করে তোলে। কিছু বিরল ক্ষেত্রে দাঁতের এনামেল গঠিত হয় না, ফলে ভেতরের ডেন্টিন বাইরে বের হয়ে থাকে।
এটি দাঁতের ক্রাউন অর্থাৎ মাড়ি থেকে বহির্গত দাঁতের দৃশ্যমান অংশের বাইরের আচ্ছাদন। thumb|উৎপাটিত মোলার দন্তে এনামেলের অবস্থান
বৈশিষ্ট্য
এটিই মানব শরীরের কঠিনতম কলা। শতকরা হিসেবে সবচেয়ে বেশি খনিজ পদার্থ এনামেলে থাকে (৯৬%)। বাকি ৪% গঠিত হয় বিভিন্ন জৈব উপাদান ও পানি দ্বারা। প্রধান খনিজ হল হাইড্রোক্সিএপাটাইট যেটি মূলত কেলাসীভূত ক্যালসিয়াম ফসফেট। দাঁত বাইরে আসার আগে মাড়ির ভেতরে অবস্থান কালেই এনা মেল গঠিত হয়ে যায়। পরিনত অবস্থায় এনামেলে রক্তনালী বা স্নায়ুতন্ত্র থাকে না। এটা আসলে কোন কোষ দিয়ে গঠিত নয়। এনামেলের সামান্য ক্ষতি হলে পুনঃখনিজায়নের মাধ্যমে শরীর এটা একা একাই ঠিক করে নিতে পারে। কিন্তু, ক্ষতির পরিমান মাত্রাতিরিক্ত হলে সেটা সম্ভব হয় না।
মানুষের ক্ষেত্রে এনামেলের পুরুত্বে ভিন্নতা দেখা যায়। দাতের শিখরে বা সূচাল অংশে এর পুরুত্ব ২.৫ ন্যানমিটার পর্যন্ত হয়ে থাকে। পাশের অংশে সেমেন্টোএনামেল জংশনে এর পুরুত্ব সবচেয়ে কম থাকে।
এনামেলের রঙ হালকা হলুদ থেকে সামান্য ধূসর সাদা বা নীলাভ সাদা হতে পারে। দাঁতের ধারে যেখানে এনামেলের নিচে ডেন্টিন নেই সেখানে এনামেলের রঙ সামান্য নীলাভ বা ধূসর সাদা হতে পারে। এনামেল ষদচ্ছ (যার ভেতর দিয়ে আলো সামান্য পরিমান প্রবেশ করতে পারে) বলে ডেন্টিনের রঙ সুস্পষ্ট ভাবে দাতের রঙের উপর প্রভাব ফেলে। কৃন্তনদন্তে এটা স্পষ্ট ভাবে বোঝা যায়। প্রাথমিক ভাবে যে দাঁত ওঠে তার এনামেল তুলনামূলক বেশি স্বচ্ছ স্ফটিকাকার বলে স্থায়ী দাঁতের তুলনায় বেশি সাদা হয়ে থাকে।
অতিরিক্ত খনিজের উপস্থিতির জন্য এনামেল খুব শক্ত এবং একই সাথে ভংগুর। মোস কাঠিন্য স্কেলে এর অবস্থান ৫ম, স্টিল এবং টাইটানিয়ামের মাঝে। এর ইয়াং গুনাংক ৮৩ গিগাপ্যাস্কেল।
হাড় বা ডেন্টিনের মত অন্যান্য কঠিন কলাসমূহে কোলাজেন থাকলেও, এনামেলে কোলাজেন থাকে না। এতে বিশেষ ধরনের প্রোটিন এমিলোজেনিন এবং এনামেলিন থাকে। যদিও এই প্রোটিনগুলোর কাজ কী তা সঠিক ভাবে জানা যায় না, তবে ধারণা করা হয় এগুলো অন্যান্য খনিজ গঠন করে এনামেল গঠন ও এর ক্ষয় পুরন করতে সহায়তা করে।
গঠন
এনামেলের মূল অংশকে বলা হয় এনামেল দণ্ড বা এনামেল রড। এর ব্যাস ৪-৮ মাইক্রোমিটার। এটাকে এনামেল প্রিজমও বলা হয়। এটা মূলত হাইড্রোক্সিএপাটাইট স্ফটিকের সুনির্দিষ্ট প্যাটার্নের সমাবেশ।
এনামেলে স্ফটিক গুলো অত্যন্ত জটিল ভাবে সজ্জিত থাকে। এটা হয়ে থাকে এমেলোব্লাস্ট (যে কোষগুলো এনামেল তৈরী শুরু করে) এবং টোমস প্রসেসের কারনে। এনামেল রডের উপরের দিকে স্ফটিক গুলো লম্বা অক্ষটির সাথে সমান্তরালে থাকে এবং এনামেল রডের নিচের দিকে এটি সামান্য পরিবর্তিত হয়ে লম্বা অক্ষটির সাথে ৬৫ ডিগ্রি কোন করে অবস্থান করে।
তৃতীয় রেল
thumb|right|[[কলকাতা মেট্রোর সল্টলেক স্টেডিয়াম মেট্রো স্টেশনের রেল ট্র্যাকের পাশে বৈদ্যুতিক শক্তি সরবরাহকারী তৃতীয় রেল।]] তৃতীয় রেল হ'ল রেল ট্র্যাকের রেলের পাশাপাশি বা তার মাঝে স্থাপন করা অর্ধ-ধারাবাহিক অনমনীয় পরিবাহী মাধ্যমে রেলওয়ে লোকোমোটিভ বা ট্রেনকে বৈদ্যুতিক শক্তি সরবরাহ করার একটি পদ্ধতি। এটি সাধারণত গণপরিবহন বা দ্রুতগামী গণপরিবহন ব্যবস্থায় ব্যবহৃত হয়, যার নিজস্ব করিডোরগুলি সম্পূর্ণ বা প্রায় সম্পূর্ণরূপে বাইরের পরিবেশ থেকে বিচ্ছিন্ন। তৃতীয় রেল ব্যবস্থাগুলি সর্বদা একমুখী বিদ্যুৎ প্রবাহ সরবরাহ করে।
দন্ত এনামেল
গঠন
দন্তের আভ্যন্তরীন গঠনের তুলনায় এনামেল রড বা এনামেল দণ্ডের বিন্যাস সরল। এনামেল রডগুলো দন্তসারি বরাবর সারিবদ্ধ ভাবে থাকে এবং এদের লম্বা অক্ষগুলি ডেন্টিনের সাথে উলম্ব ভাবে থাকে। স্থায়ী দন্তে এনামেল রডের যে অংশটি সেমেন্টোএনামেল জংশনের নিকটে থাকে সেটি ভেতরের দিকে সামান্য বাকানো থাকে। দন্তের রক্ষণাবেক্ষণ বিষয়ক গবেষণায় এনামেলের বিন্যাস খুব গুরুত্ববহ।
তৃতীয় রেল
বিদ্যুতায়নের তৃতীয় রেল ব্যবস্থা দ্বৈত গেজ রেলপথে ব্যবহৃত তৃতীয় রেলের সাথে সম্পর্কিত নয়।
দন্ত এনামেল
দাঁতের সুস্থতা
দাঁতের এনামেল বা দাঁতের উপরে অবস্থানরত মসৃণ ও কঠিন আচ্ছাদনকে ক্ষতিকর ব্যাক্টেরিয়ার হাত থেকে রক্ষা করার জন্য পর্যাপ্ত পরিমাণে খনিজ সমৃদ্ধ খাবার গ্রহণ করা উচিত। একই সঙ্গে দৈনিক চিনিজাতীয় খাদ্যগ্রহণও কম করা উচিত। যথাযথ খাদ্য নিয়ন্ত্রণের মাধ্যমে দাঁতের সুস্থতা নিশ্চিত করা যায় ও দাঁতকে সুরক্ষা করার প্রধান উপায় হিসেবে বিবেচনা করা হয়।
তৃতীয় রেল
বিবরণ
তৃতীয় রেল ব্যবস্থাগুলি হল অতিরিক্ত রেল ("কন্ডাক্টর রেল" নামে পরিচিত) ব্যবহার করে ট্রেনগুলিকে আকর্ষিত ভাবে (ট্র্যাকশন) বৈদ্যুতিক শক্তি সরবরাহ করার একটি মাধ্যম। বেশিরভাগ ব্যবস্থায় বিদ্যুৎ পরিবাহী রেলটি চলমান রেলের বাইরে স্লিপার প্রান্তে স্থাপন করা হয়, তবে কিছু ব্যবস্থায় একটি কেন্দ্রীয় বিদ্যুৎ পরিবাহী রেল ব্যবহৃত হয়। কন্ডাক্টর রেল বা বিদ্যুৎ পরিবাহী রেল সিরামিক অন্তরকগুলিতে ("পট" নামে পরিচিত) বা অন্তরক বন্ধনীগুলি দ্বারা সমর্থিত হয়, সাধারণত প্রায় ১০ ফুট (৩.০ মিমি) বিরতিতে।
ফরগটেন (২০১৭ এর চলচ্চিত্র)
ফরগটেন (কোরীয় হরফ:기억의 밤, অর্থ: বিস্মৃত) দক্ষিণ কোরীয় রহস্য রোমাঞ্চকর ছবি। জ্যাং হ্যাং-জুন পরিচালিত এই ছবিটি ২০১৭ সালে মুক্তি পায়। এতে ক্যাং হা-নিউল, কিম মু-ই্যউল, মুন সাং-কিআং এবং না ইয়ং-হি অভিনয় করেছেন।
তৃতীয় রেল
বিবরণ
ট্রেনগুলিতে সংগ্রাহক জুতা (বা যোগাযোগের জুতা বা পিকআপ জুতা) নামে ধাতব যোগাযোগের ব্লক রয়েছে যা বিদ্যুৎ পরিবাহী রেল বা কন্ডাক্টর রেলের সাথে যোগাযোগ করে। ট্র্যাকশন বিদ্যুৎ চলমান রেলগুলির মাধ্যমে উৎপাদন স্টেশনে ফিরে আসে। উত্তর আমেরিকাতে, কন্ডাক্টর রেল সাধারণত উচ্চ পরিবাহিতা ইস্পাত বা  অ্যালুমিনিয়াম নিরূদ্ধ ইস্পাত দ্বারা নির্মিত হয় পরিবাহিতা বৃদ্ধি করতে। বিশ্বের অন্য কোথাও, মরিচা রোধক ইস্পাতের (স্টেইনলেস স্টিলের) যোগাযোগের পৃষ্ঠ বা টুপির (ক্যাপ) সাথে এক্সট্রুড অ্যালুমিনিয়াম কন্ডাক্টরগুলি কম বিদ্যুৎ প্রতিরোধক ক্ষমতা, দীর্ঘ জীবন এবং হালকা ওজনের কারণে পছন্দসই প্রযুক্তি। চলমান রেলগুলি বৈদ্যুতিক সার্কিটের প্রতিরোধকে হ্রাস করতে, তারের বন্ধন বা অন্যান্য ডিভাইসগুলি ব্যবহার করে বৈদ্যুতিনভাবে সংযুক্ত। তৃতীয় রেলে ব্যবহৃত ধরনের উপর নির্ভর করে যোগাযোগের জুতা নিচে, উপরে বা তৃতীয় রেলের পাশে অবস্থিত হতে পারে: এই তৃতীয় রেলগুলি যথাক্রমে তলদেশ-যোগাযোগ, শীর্ষ-যোগাযোগ, বা পার্শ্ব-যোগাযোগ হিসাবে উল্লেখ করা হয়।
দন্ত এনামেল
টুথব্রাশের ব্যবহার
বিশ্বের অধিকাংশ দেশেই দাঁত ও এর সাথে সংশ্লিষ্ট দাঁতের এনামেল পরিচর্যা ও পরিষ্কারের জন্য টুথব্রাশের প্রচলন রয়েছে। এর মাধ্যমে দাঁতে অবস্থানরত ক্ষতিকর ব্যাকটেরিয়া ধ্বংস করে ও খাদ্যকণাকে দূরীভূত করে। কিন্তু শক্ত ক্ষুদ্র বা কুঁচি প্রকৃতির তন্তু দিয়ে তৈরী টুথব্রাশের ঘর্ষণে দন্ত এনামেল নষ্ট হয়ে যায় এবং দাঁতের মাড়িকে ক্ষতিগ্রস্ত করে। এতে ব্যবহারকারী যন্ত্রণাদায়ক, অসস্তিকর কিংবা বিরক্তিকর অনুভূতিতে আক্রান্ত হতে পারে। অন্যদিকে পিছিয়ে পড়া ও কুসংস্কারে আবদ্ধ সমাজ ব্যবস্থায় এখনও টুথব্রাশের প্রচলন নেই। তবে এর বিপরীতে তাদেরকে বিকল্প জিনিসপত্রাদি যেমনঃ কাঠি ইত্যাদি দিয়ে দাঁত পরিষ্কার রাখা বাধ্যতামূলক।
ফরগটেন (২০১৭ এর চলচ্চিত্র)
নির্মাণ
মূল দৃশ্যায়ন শুরু হয় ১১ই মার্চ, ২০১৭ তে এবং ৮ই জুন, ২০১৭ তে নির্মাণ শেষ হয়। জ্যাং ছবিটির কাহিনির আইডিয়া পান এক বন্ধুর মাধ্যমে। তার বন্ধুর এক কাজিন একমাসের জন্য বাড়ি ছেড়ে চলে গিয়েছিলেন। যখন ফিরে আসেন তার মধ্যে অদ্ভুদ পরিবর্তন লক্ষ করা যায়, যেন মানুষটা রাতারাতি পাল্টে গেছে। বন্ধুর বলা এই কাহিনিই তাকে গল্পটি নির্মাণে উদ্বুদ্ধ করে। এছাড়া তিনি ফরাসি লোকগাথা নীল দাঁড়িওয়ালা থেকে প্রেরণা নেন।
তৃতীয় রেল
বিবরণ
কন্ডাক্টর রেলগুলি লেভেল ক্রসিং, ক্রসওভার এবং সাবস্টেশনে বিচ্ছিন্ন থাকে। ট্রেনের যোগাযোগের জুতাগুলির একটি মসৃণ চলচলের অনুমতি দেওয়ার জন্য প্রতিটি বিভাগের শেষ প্রান্তে ট্যাপার্ড বা বক্র রেলগুলি স্থাপন করা হয়।
ফরগটেন (২০১৭ এর চলচ্চিত্র)
মুক্তি
ছবিটি দক্ষিণ কোরিয়ার প্রেক্ষাগৃহে ২৯ নভেম্বর, ২০১৭ তে মুক্তি পায়।
তৃতীয় রেল
নিরাপত্তা
যেহেতু তৃতীয় রেল ব্যবস্থাগুলি মাটির নিকটবর্তী বিদ্যুৎস্পৃষ্ট হওয়ার বিপদগুলি উপস্থিত করে, সেই কারণে উচ্চ ভোল্টেজের (১৫০০ ভি এর উপরে) এই ব্যবস্থা নিরাপদ বলে বিবেচিত হয় না। অতএব পর্যাপ্ত শক্তি হস্তান্তর, উচ্চ প্রতিরোধক ক্ষতি ফলে এবং তুলনামূলকভাবে ঘনসন্নিবিষ্ট ফিড পয়েন্টগুলির (বৈদ্যুতিক সাবস্টেশনগুলি) প্রয়োজনে খুব উচ্চতর বিদ্যুৎ ব্যবহার করা আবশ্যক।
ফরগটেন (২০১৭ এর চলচ্চিত্র)
মুক্তি
প্রেক্ষাগৃহে মুক্তির পর ফরগটেন নেটফ্লিক্সে অবমুক্ত করা হয়। নেটফ্লিক্সের মাধ্যমে এটি এখন ১৯০টি দেশে উপলব্ধ
তৃতীয় রেল
নিরাপত্তা
বৈদ্যুতিকৃত রেল যে কেউ কে বিচলিত বা ট্র্যাকের উপর পড়ে তাদের বিদ্যুৎস্পৃষ্ট হওয়ার হুমকি দেয়। প্ল্যাটফর্মের স্ক্রিনের দরজা ব্যবহার করে এটি এড়ানো যায়, বা স্টেশন বিন্যাস দ্বারা প্ল্যাটফর্ম থেকে দূরে ট্র্যাকের পাশে কন্ডাক্টর রেল রেখে ঝুঁকি হ্রাস করা যায়। যোগাযোগ থেকে তৃতীয় রেল রক্ষা করার জন্য একটি অন্তরণকৃত আবরণবোর্ড ব্যবহারের দ্বারা বিদ্যুৎস্পৃষ্টের ঝুঁকি হ্রাস করা যায়, যদিও অনেকগুলি ব্যবস্থা এটি ব্যবহার করে না।
আবহাওয়ার প্রভাব
শীর্ষ-যোগাযোগ ব্যবহার করে তৃতীয় রেল ব্যবস্থাগুলি তুষার সঞ্চয়ন প্রবণ, যা ব্যবস্থাটিকে ঝুঁকিপূর্ণ করে তোলে এবং এর ক্রিয়াকলাপকে বাধা দিতে পারে। কিছু ব্যবস্থা তৃতীয় রেলে বরফ জমা প্রতিরোধের জন্য কন্ডাক্টর রেলের উপর তৈলাক্ত তরল বা অ্যান্টিফ্রিজে (যেমন প্রোপিলিন গ্লাইকোল) জমা করতে ডেডিকেটেড ডি-আইসিং ট্রেন পরিচালনা করে। তৃতীয় রেলও বরফের সমস্যা কমাতে উত্তপ্ত হতে পারে।
তৃতীয় রেল ব্যবস্থার বিপরীতে, ওভারহেড লাইন ব্যবস্থায় তীব্র বাতাস বা হিমশীতল বৃষ্টির ফলে বিদ্যুৎবাহী তারগুলি ছিঁড়ে পরতে এবং সমস্ত ট্রেন চলাচল বন্ধ হতে পারে। বজ্রঝড়গুলি বজ্রপাতের সাহায্যে ওভারহেড তারের সাথে ব্যবস্থার বিদ্যুৎ প্রবাহকে অক্ষম করতে পারে, বিদ্যুৎ প্রবাহ বা তার ছিঁড়ে থাকলে ট্রেন চলাচল বন্ধ থাকে।
ইতিহাস
তৃতীয় রেল বিদ্যুতায়ন ব্যবস্থা হ'ল বোর্ডের ব্যাটারিগুলি ছাড়াও, তাদের নিজস্ব করিডোর ব্যবহার করে রেলপথে ট্রেনগুলিতে বৈদ্যুতিক শক্তি সরবরাহের প্রাচীনতম উপায়, বিশেষত শহরে। ওভারহেড বিদ্যুৎ সরবরাহ শুরুতে ট্রামওয়ের মতো রেলপথে প্রায় একচেটিয়াভাবে ব্যবহৃত হত, যদিও এই পদ্ধতি মূল রেলপথ ব্যবস্থায় ধীরে ধীরে উপস্থিত হয়।
বিদ্যুৎ সরবরাহের এই পদ্ধতিটি ব্যবহার করে একটি পরীক্ষামূলক বৈদ্যুতিক ট্রেন জার্মান সিমেন্স অ্যান্ড হালস্কের ফার্ম দ্বারা বিকাশিত হয়েছিল এবং চলমান রেলের মধ্যে তৃতীয় রেল'সহ ১৮৭৯ সালের বার্লিন শিল্প প্রদর্শনীতে প্রদর্শিত হয়। ১৮৮৩ সালে ব্রাইটনের ভলকের বৈদ্যুতিন রেলপথের মতো কিছু প্রাথমিক বিদ্যুৎ রেলপথ চলমান রেলকে বিদ্যুৎ কন্ডাক্টর হিসাবে ব্যবহার করত। এটিতে ১৮৮৬ সালে একটি অতিরিক্ত ক্ষমতার রেল স্থাপন করা হয় এবং এটি এখনও চলছে। ১৮৮৩ সালে বাইরের দিকে সজ্জিত উত্তোলিত তৃতীয় রেল ব্যবস্থা জায়ান্ট'স কোজওয়ে ট্রামওয়ে অনুসরণ করে, পরে তা ওভারহেড তারে রূপান্তরিত হয়। মধ্যবর্তী বা কেন্দ্রীয় তৃতীয় রেল ব্যবহারকারী প্রথম রেলপথটি হল আয়ারল্যান্ডের বেসব্রুক ও নিউরি ট্রামওয়ে, ১৮৮৫ সালে এটি চালু হয়, কিন্তু এখন জায়ান্ট'স কজওয়ে লাইনের মতো বন্ধ হয়ে গেছে।
মাতা অমৃতানন্দময়ী
মাতা অমৃতানন্দময়ী দেবী (মূল নাম: সুদামণি, ২৭ সেপ্টেম্বর,১৯৫৩ ) একজন ভারতীয় আধ্যাত্মবাদী এবং সমাজকর্মী ছিলেন।
২০২২–২৩ ভারত পুরুষ ক্রিকেট দলের বাংলাদেশ সফর
ভারত পুরুষ ক্রিকেট দল ২০২২ সালের ডিসেম্বর মাসে দুটি টেস্ট ও তিনটি একদিনের আন্তর্জাতিক (ওডিআই) ম্যাচ খেলার জন্য বাংলাদেশ সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২২ সালের অক্টোবর মাসে সিরিজের সূচি নিশ্চিত করা হয়।
ওডিআই সিরিজে বাংলাদেশ ২–১ ব্যবধানে জয়ী হয়। টেস্ট সিরিজে ভারত ২–০ ব্যবধানে জয়লাভ করে।
দলীয় সদস্য
সিরিজ শুরুর আগে ভারতের ওডিআই দল থেকে রবীন্দ্র জাদেজা ও যশ দয়াল ছিটকে গেলে তাঁদের বদলি হিসেবে শাহবাজ আহমেদ ও কুলদীপ সেনকে দলে নেয়া হয়। সিরিজ শুরুর আগে তাসকিন আহমেদ চোট পাওয়ায় শরিফুল ইসলামকে বাংলাদেশের ওডিআই দলে যোগ করা হয়। ২০২২ সালের ১ ডিসেম্বর তামিম ইকবাল চোটের কারণে বাংলাদেশের ওডিআই দল থেকে ছিটকে যান। তাঁর পরিবর্তে লিটন কুমার দাসকে বাংলাদেশের ওডিআই দলের অধিনায়ক হিসেবে নিয়োগ করা হয়। ১ম ওডিআই ম্যাচের আগের দিন মোহাম্মদ শামি চোট পেয়ে ভারতের ওডিআই দল থেকে ছিটকে যান। তাঁর বদলি হিসেবে উমরান মালিককে দলে নেয়া হয়। ২০২২ সালের ৪ ডিসেম্বর ঋষভ পন্তকে ভারতের ওডিআই দল থেকে অব্যাহতি দেয়া হয়। ৩য় ওডিআই ম্যাচের আগে ভারতের ওডিআই দলে কুলদীপ যাদবকে যোগ করা হয়। ২০২২ সালের ৯ ডিসেম্বর অভিমন্যু ঈশ্বরনকে ভারতের টেস্ট দলে যোগ করা হয়। মোহাম্মদ শামি টেস্ট সিরিজেও খেলতে অসমর্থ বলে গণ্য হওয়ায় তাঁর পরিবর্তে ভারতের টেস্ট দলে জয়দেব উনাদকটকে নেয়া হয়। রবীন্দ্র জাদেজাও পরবর্তীতে টেস্ট সিরিজ থেকে ছিটকে গেলে নবদীপ সাইনি ও সৌরভ কুমারকে ভারতের টেস্ট দলে যোগ করা হয়। ২য় টেস্ট ম্যাচের আগে নাসুম আহমেদকে বাংলাদেশের টেস্ট দলে যোগ করা হয়; একই সাথে এনামুল হক বিজয় ও শরিফুল ইসলামের দল থেকে ছিটকে যাওয়া নিশ্চিত করা হয়। ১ম টেস্ট ম্যাচে অংশগ্রহণ না করার পর রোহিত শর্মা ২য় টেস্ট ম্যাচের আগে ভারতের টেস্ট দল থেকে ছিটকে যান। একই সাথে চোটের কারণে নবদীপ সাইনিও চোটের কারণে ২য় টেস্ট ম্যাচে অংশগ্রহণে অসমর্থ বলে গণ্য হন।
শাহজাদা বারবক
শাহজাদা বারবক বঙ্গে হাবশি রাজবংশের প্রতিষ্ঠাতা ছিলেন। তিনি জালালউদ্দিন ফাতেহ শাহ-এর রাজত্বে তার প্রাসাদরক্ষী বাহিনীর অধিনায়ক ছিলেন ।
ইতিহাস
ইলিয়াস বংশের শাসক জালালউদ্দিন ফাতেহ শাহ-এর রাজত্বে ইথিওপীয়রা (হাবশি) রাজসভায় গুরুত্বপূর্ণ স্থান অধিকার করেন। জালালউদ্দিন তার অধিকার পুনরুদ্ধারে সচেষ্ট হন। কিন্তু প্রাসাদরক্ষীদের সর্বাধিনায়ক বারবক তার বিরুদ্ধে ষড়যন্ত্রে লিপ্ত হন। অনতিবিলম্বে জালালউদ্দিনকে হত্যা করা হয়। শাহজাদা বারবক ক্ষমতা দখল করেন এবং সুলতান শাহজাদা নাম নিয়ে ১৪৮৭ খ্রীষ্টাব্দে সিংহাসনে বসেন । কিন্তু বারবকের রাজত্ব ছিল অতি ক্ষণস্থায়ী। অভিষেকের বছরেই সাইফউদ্দিন ফিরোজ শাহ নামক ইলিয়াস বংশের একজন ভূতপূর্ব সেনাপতি তাকে হত্যা করেন। সাইফউদ্দিন নিজেও জাতিগতভাবে হাবশি ছিলেন।
সোচি
অবস্থান
রাশিয়ার রাজধানী মস্কো থেকে প্রায় ১ হাজার ৬০০ কিলোমিটার দূরের শহর সোচি । বৃহত্তর সোচি কৃষ্ণ সাগরের উপকূল বরাবর প্রায় বিস্তৃত । এর ঠিক দক্ষিণেই ককেসাস পর্বতমালা।
খেলাধুলা
ফিস্ট অলিম্পিক স্টেডিয়াম শহরের প্রধান স্টেডিয়াম। এই স্টেডিয়াম থেকে রাশিয়া-জর্জিয়া সীমান্ত মাত্র ৫ কিমি দূরত্বে অবস্থিত। সোচি ২০১৪ শীতকালীন অলিম্পিক ক্রীড়া প্রতিযোগিতার আয়োজন করে। এছাড়া ২০১৪ সাল থেকে ২০২০ সাল পর্যন্ত এটি রুশ ফরমুলা ১ গ্রঁ প্রি মোটর প্রতিযোগিতার আয়োজক। এছাড়াও এটি ২০১৮ ফিফা বিশ্বকাপ ফুটবল প্রতিযোগিতার অন্যতম আয়োজক শহর।
পর্যটন
এটি রাশিয়ার বৃহত্তম অবকাশযাপন মূলক শহর। এই শহর কৃষ্ণসাগরের পাড়ের একটি অবকাশযাপন কেন্দ্র রয়েছে । অবকাশযাপন কেন্দ্রটির এখনকার নাম সুইসহোটেল সোচি কামেলিয়া । ১৯৩৭ সালে এখানেই গড়ে উঠেছিল স্তালিন ভিলা। নাম শুনেই বুঝে যাওয়ার কথা এটি তৈরি করেছিলেন সোভিয়েত ইউনিয়নের সাবেক নেতা স্তালিন। ১৯৯১ সালে সোভিয়েত রাশিয়া ভেঙে যাওয়ার পর এখানেই গড়ে ওঠে হোটেল। নামধাম বদলে গেছে। আধুনিক সুযোগ-সুবিধা যোগ হয়েছে। তবে অবকাশযাপন কেন্দ্রটির আদলে বিশেষ পরিবর্তন আনা হয়নি।
পরিবহণ
এই শহর মূলত মস্কো শহরের মাধ্যমে বিশ্বের অন্যান্য শহরের সাথে যুক্ত।
কাল নাগিনী
থাম্ব|কাল নাগিনী সাপ কাল নাগিনী বা কালনাগ এক ধরনের সাপ।  এরা লাফিয়ে অনেক দূর পর্যন্ত গ্লাইডিং করতে পারে।
উপপ্রজাতি
এই সাপের তিনটি উপপ্রজাতি আছেঃ
সাধারণ নাম
ডান|থাম্ব|250x250পিক্সেল|Head of C. ornata with brilliantly coloured tongue exposed
রঙ
এরা সাধারণত সবুজাভ হলুদের মাঝে লাল ও কালো ডোরাকাটা দাগযুক্ত হয়ে থাকে।
আকার
এরা আকারে ছোট হয়। এরা ২-৪.৫ ফুট লম্বা হয়। এদের দেহ হাল্কা ও এরা ভাল গাছ বাইতে পারে।
স্বভাব
এরা দিবাচর। এরা শান্ত স্বভাব এর সাপ। এগুলো লাজুক প্রকৃতির, দ্রুত চলতে পারে এবং ভয় পেলে পালাবে এমন স্বভাবের তবে বেশি বিরক্ত হলে কামড়াতে পারে। এরা সহজে কামড়ায় না। তাই সাপুড়েরা এদের সহজেই খেলা দেখাতে পারে। এরা ছোট জাতের গিরগিটি, বাদুড়, ইদুর খায়। পাশাপাশি পাখির ডিম এবং ছোট কীটপতঙ্গও খায়। শিকার করার পূর্বে শিকারকে এরা দীর্ঘক্ষন অনুসরণ করে। পরে ঘাড়ের দিকে কামড়ে শিকার ধরে।
প্রজনন
এরা যখন ১ মিটার বা ৩.৩ ফিট এর মত লম্বা হয়, তখন থেকে এরা বয়োঃপ্রাপ্ত হয়। এরা সর্বোচ্চ ১১.৫ থেকে ১৩০ সেমি বা .৩৮ থেকে ৪.২৭ ফুট লম্বা হয়।
বাসস্থান
বাংলাদেশ, ভারত, মিয়ানমারসহ দক্ষিণ ও দক্ষিণপূর্ব এশিয়ার অনেক দেশের জঙ্গলে এদের পাওয়া যায়।
তথ্যসূত্র
১০. https://en.wikipedia.org/wiki/Chrysopelea_ornata
বাংলাদেশ রেলওয়ে
বাংলাদেশ রেলওয়ে হচ্ছে বাংলাদেশের একটি রাষ্ট্র-মালিকানাধীন ও রাষ্ট্র-পরিচালিত রেল পরিবহন সংস্থা। এর সদর দপ্তর ঢাকায় অবস্থিত। ১৯৯০ খ্রিষ্টাব্দে এই সংস্থা নব্য প্রতিষ্ঠিত রেলপথ মন্ত্রণালয়ের অধীন নিজের কার্যক্রম পরিচালনা করে। মোট ২৫০৮৩ জন নিয়মিত কর্মচারীসহ বাংলাদেশ রেলওয়ের মোট ২৯৫৫.৫৩ কিমি রুট রয়েছে।
বাংলাদেশ রেলওয়ে বাংলাদেশের রেল পরিবহন ব্যবস্থার সিংহভাগ পরিচালনা করে। তবে এর পাশাপাশি বেসরকারি সংস্থাগুলোরও অংশগ্রহণ রয়েছে। যেমন, খাদ্য ও পানীয়ের ক্যাটারিং, কিছু নির্বাচিত রুট ও ট্রেনের রেলওয়ে রিজার্ভেশন ও টিকেটিং ব্যবস্থা এবং প্রধান রেলপথসমূহে ফাইবারঅপটিক কেবল স্থাপন, পরিচালন ও রক্ষনাবেক্ষনের কাজ বেসরকারি সংস্থার ওপর দেওয়া হয়েছে।
বাংলাদেশ রেলওয়েকে মূলত দুইটি অংশে ভাগ করা হয়, একটি অংশ যমুনা নদীর পূর্ব পাশে এবং অপরটি পশ্চিম পাশে। এদেরকে যথাক্রমে পূর্বাঞ্চল ও পশ্চিমাঞ্চল নামে আখ্যায়িত করা হয়ে থাকে। পূর্ব পাশের অংশের দৈর্ঘ্য ১২৭৯ কিলোমিটার এবং পশ্চিম পাশের অংশের দৈর্ঘ্য ১৪২৭ কিলোমিটার। এছাড়া দক্ষিণাঞ্চলের রূপসা নদীর পূর্ব প্রান্তের ৩২ কিলোমিটার দৈর্ঘ্যের রূপসা-বাগেরহাট ব্রড-গেজ রেলপথ সেকশনটিকে বাংলাদেশ রেলওয়ের তৃতীয় অংশ হিসেবেও ধরা হয়।
বাংলাদেশে বর্তমানে দুই ধরনের রেলপথ চালু আছে: ব্রড-গেজ (৫ ফুট ৬ ইঞ্চি বা ১,৬৭৬ মি.মি.) এবং মিটার-গেজ (১০০০ মি.মি.)। দেশের পূর্বাঞ্চলে মিটার ও ব্রড-গেজ উভয় ধরনের রেলপথ বিদ্যমান, অবশ্য পূর্বাঞ্চলে বঙ্গবন্ধু সেতু পূর্ব রেলওয়ে স্টেশন হতে ঢাকা পর্যন্ত ব্রড-গেজ রেলপথও রয়েছে। পূর্বে ন্যারো-গেজ (২ ফুট ৬ ইঞ্চি বা ৭৪৬ মি.মি.) রেলপথ চালু থাকলেও এখন আর তা ব্যবহার হয় না।
ইতিহাস
বাংলাদেশে রেলওয়ের কার্যক্রম শুরু হয় ব্রিটিশ শাসনামলে, ১৮৬২ সালে। ঊনবিংশ শতাব্দীতে ইংল্যান্ডের বিভিন্ন রেল কোম্পানি ভারতবর্ষের বিভিন্ন প্রদেশে ছোট ছোট রেলপথ সেকশন চালু করতে থাকে। প্রথমদিকে শুধুমাত্র অর্থনৈতিক কাজের জন্য রেলপথ চালু করা হয়। ইস্টার্ন বেঙ্গল রেলওয়ে নামক কোম্পানি প্রথম বাংলাদেশে রেলপথ স্থাপন করে। ১৮৬২ সালের ১৫ই নভেম্বর চুয়াডাঙ্গার দর্শনা থেকে কুষ্টিয়ার জগতি পর্যন্ত রেলপথ স্থাপনের মাধ্যমে বাংলাদেশ রেল যুগে প্রবেশ করে।
ইস্টার্ন বেঙ্গল রেলওয়ে
থাম্ব|ইস্টার্ন বেঙ্গল রেলওয়ে ইস্টার্ন বেঙ্গল রেলওয়ে কোম্পানি কোলকাতা থেকে রানাঘাট পর্যন্ত ব্রড-গেজ রেলপথ সেকশনটিকে ১৮৬২ সালের ২৯ সেপ্টেম্বর এবং রানাঘাট থেকে দর্শনা হয়ে কুষ্টিয়ার জগতি পর্যন্ত রেলপথ সেকশনটিকে ১৮৬২ সালের ১৫ই নভেম্বর চালু করে এবং জগতি থেকে রাজবাড়ীর গোয়ালন্দ ঘাট পর্যন্ত সেকশনটি চালু হয় ১৮৭১ সালের ১লা জানুয়ারি। ১৮৭৪–১৮৭৯ সালে দুর্ভিক্ষ মোকাবেলার জন্য সাড়া থেকে শিলিগুড়ি পর্যন্ত সেকশনটি নর্দান বেঙ্গল স্টেট রেলওয়ে মিটার-গেজে চালু করে। পার্বতীপুর থেকে দিনাজপুর এবং পার্বতীপুর থেকে কাউনিয়া পর্যন্ত মিটার-গেজ সেকশনটিও এই কোম্পানি চালু করে। ১৮৮৪ সালের ১লা জুলাই ইস্টার্ন বেঙ্গল রেলওয়ে সরকারি ব্যবস্থাপনায় চলে আসে এবং ১৮৮৭ সালের ১লা এপ্রিল তা নর্দান বেঙ্গল স্টেট রেলওয়ের সাথে একীভূত হয়।
ব্রহ্মপুত্র–সুলতানপুর রেলওয়ে ব্রাঞ্চ নামক একটি কোম্পানি ১৮৯৯–১৯০০ সালে সান্তাহার জংশন থেকে ফুলছড়ি পর্যন্ত মিটার-গেজ সেকশনটি চালু করে। এই কোম্পানিও ১৯০৪ সালের ১লা এপ্রিল ইস্টার্ন বেঙ্গল রেলওয়ের সরকারি ব্যবস্থাপনায় চলে আসে। ১৯০৫ সালে প্রায় ৭০ কিলোমিটার দীর্ঘ কাউনিয়া–বোনারপাড়া মিটার-গেজ সেকশনটি চালু হয়।
১৯১৫ সালের ১লা জানুয়ারি, হার্ডিঞ্জ ব্রিজসহ ভেড়ামারা–শাকোলে সেকশন চালু হয়। ১৯১৪ সালে শাকোলে থেকে সান্তাহার পর্যন্ত মিটার-গেজ সেকশনটিকে ব্রড-গেজে রূপান্তরিত করা হয় এবং ১৯২৪ সালে সান্তাহার থেকে পার্বতীপুর পর্যন্ত প্রায় ৯৬ কিলোমিটার সেকশনটিকে মিটার-গেজ থেকে ব্রড-গেজে রূপান্তরিত করা হয়। ১৯২৬ সালে পার্বতীপুর থেকে শিলিগুড়ি পর্যন্ত প্রায় ১৩৭ কিলোমিটার মিটার-গেজ সেকশনটিকে ব্রড-গেজে রূপান্তরিত করা হয়।
১৮৯৮–১৮৯৯ সালে ময়মনসিংহ হতে জগন্নাথগঞ্জ পর্যন্ত প্রায় ৮৮ কিলোমিটার দীর্ঘ ব্যক্তি মালিকানাধীন মিটার-গেজ রেলপথ সেকশনটি চালু হয়, যা পরে ইস্টার্ন বেঙ্গল রেলওয়ের নিয়ন্ত্রণে চলে আসে। ১৯১৫–১৯১৬ সালে প্রায় ৮৫ কিলোমিটার দীর্ঘ সাড়া–সিরাজগঞ্জ সেকশনটি সাড়া সিরাজগঞ্জ রেলওয়ে কোম্পানি কর্তৃক নির্মিত হয়। ১৯৪৪ সালের ১লা অক্টোবর এই সেকশনটি সরকারি ব্যবস্থাপনায় চলে আসে।
১৯১৮ সালের ১০ই জুন ৩১.৭৮ কিলোমিটার দীর্ঘ রূপসা-বাগেরহাট ন্যারো-গেজ সেকশনটি একটি ব্রাঞ্চ লাইন কোম্পানির পক্ষে ইস্টার্ন বেঙ্গল রেলওয়ে চালু করে। ১৯৪৮–৪৯ সালে এটি সরকারি ব্যবস্থাপনায় চলে আসে।
১৯১৬ সালে ভেড়ামারা–রায়টা ব্রড-গেজ সেকশনটি চালু করা হয়। ১৯২৮–২৯ সালে তিস্তা হতে কুড়িগ্রাম পর্যন্ত ন্যারো-গেজ সেকশনটিকে মিটার-গেজে রূপান্তর করা হয়। ১৯৩০ সালে আব্দুলপুর–আমনুরা ব্রড-গেজ সেকশনটি চালু করা হয়। বাহাদুরাবাদ–জামালপুর টাউন মিটার-গেজ সেকশনটি চালু হয় ১৯১২ সালে।
১৮৯৭ সালে দর্শনা–পোড়াদহ সেকশনটি সিঙ্গেল লাইন থেকে ডাবল লাইনে উন্নীত করা হয়। পর্যায়ক্রমে ১৯০৯ সালে পোড়াদহ–ভেড়ামারা, ১৯১৫ সালে ভেড়ামারা–ঈশ্বরদী এবং ১৯৩২ সালে ঈশ্বরদী–আব্দুলপুর সেকশনগুলোকে ডাবল লাইনে উন্নীত করা হয়।
চা শিল্পের অগ্রযাত্রার জন্য যে বেঙ্গল যে বেঙ্গল ডুয়ার্স রেলওয়ের সূচনা হয়, তা ১৯৪১ সালে ইস্টার্ন বেঙ্গল রেলওয়ের সঙ্গে একত্রীভূত করা হয়। বাহাদুরাবাদ–ঢাকা–নারায়ণগঞ্জ সেকশনটি ছাড়া ইস্টার্ন বেঙ্গল রেলওয়ের সমস্ত অংশটুকুই যমুনা নদীর পশ্চিম প্রান্তে অবস্থিত।
আসাম বেঙ্গল রেলওয়ে
থাম্ব|আসাম বেঙ্গল রেলওয়ে আসাম বেঙ্গল রেলওয়ে কোম্পানিটি গঠিত হওয়ার মূলে ছিল আসামের চা কোম্পানিগুলো। ঢাকা, ময়মনসিংহ, চট্টগ্রাম, নোয়াখালী, ত্রিপুরা ও আসামের সমৃদ্ধ জেলাগুলোর পাট, চাল, চা রপ্তানী এবং কয়লা আমদানীর জন্য এই কোম্পানিটি গঠিত হয়। এই কোম্পানি কর্তৃক স্থাপিত রেলপথের সম্পূর্ণ অংশ যমুনা নদীর পূর্ব পাশে অবস্থিত এবং এর সমগ্রই মিটার-গেজ রেলপথ।
১৯০৩ সালে লাকসাম–নোয়াখালী সেকশনটি নোয়াখালী রেলওয়ে কোম্পানি কর্তৃক নির্মিত হয়। এই কোম্পানিটি আসাম বেঙ্গল রেলওয়ে কোম্পানি দ্বারা পরিচালিত হত। ১৯০৫ সালে এটি সরকার কর্তৃক অধিগৃহীত হয় এবং ১৯০৬ সালের ১লা জানুয়ারি আসাম বেঙ্গল রেলওয়ের সাথে একীভূত করা হয়।
আখাউড়া–টঙ্গী সেকশনটি ১৯১০ থেকে ১৯১৪ সালে এবং কুলাউড়া–সিলেট ১৯১২ থেকে ১৯১৫ সালের মধ্যে নির্মাণ করা হয়। এরপর ১৯২৮ সালে শায়েস্তাগঞ্জ–হবিগঞ্জ বাজার এবং ১৯২৯ সালে শায়েস্তাগঞ্জ–বাল্লা সেকশনটি চালু করা হয়।
চট্টগ্রামের চট্টগ্রাম–হাটহাজারী সেকশনটি ১৯২৯ সালে, হাটহাজারী–নাজিরহাট সেকশনটি ১৯৩০ সালে এবং ষোলশহর–দোহাজারী সেকশনটি ১৯৩১ সালে চালু করা হয়।
ময়মনসিংহ–ভৈরববাজার রেলওয়ে কোম্পানি ভৈরববাজার–গৌরীপুর, ময়মনসিংহ–নেত্রকোণা এবং শ্যামগঞ্জ–জারিয়া ঝাঞ্জাইল সেকশনগুলো ১৯১২ সাল থেকে ১৯১৮ সালের মধ্যে নির্মাণ করে। এই সেকশনগুলোকে আসাম বেঙ্গল রেলওয়ে কোম্পানি পরিচালনা করত। ময়মনসিংহ–ভৈরববাজার রেলওয়ে কোম্পানি ১৯৪৮–৪৯ সালে সরকার কর্তৃক অধিগৃহীত হয়।
মেঘনা নদীর পূর্ব প্রান্তের আশুগঞ্জের সাথে পশ্চিম প্রান্তের ভৈরব বাজারের মধ্যে কোন রেল সংযোগ ছিল না। পূর্ববঙ্গের রেলপথ তখন যমুনা নদী এবং মেঘনা নদী দ্বারা তিন খণ্ডে বিভক্ত ছিল। ১৯৩৭ সালের ৬ ডিসেম্বর, মেঘনা নদীর উপর স্থাপিত কিং ষষ্ঠ জর্জ ব্রিজ চালু করা হলে আশুগঞ্জ ও ভৈরব বাজারের মধ্যে প্রথম রেলপথ সংযোগ গঠিত হয়। এর মাধ্যমে ঢাকা ও চট্টগ্রামের মধ্যে সরাসরি রেল যোগাযোগ স্থাপিত হয়।
১৯৪২ সালে আসাম বেঙ্গল রেলওয়ে কোম্পানিকে সরকারি ব্যবস্থাপনায় নেয়া হয় এবং একে ইস্টার্ন বেঙ্গল রেলওয়ের সাথে একীভূত করে নাম দেওয়া হয় “বেঙ্গল এন্ড আসাম রেলওয়ে”।
পাকিস্তান ইস্টার্ন রেলওয়ে
১৯৪৭ সালের ১৪ আগস্ট ভারত বিভক্তির পর বেঙ্গল-আসাম রেলওয়ে পাকিস্তান এবং ভারতের মধ্যে বিভক্ত হয়ে যায়। পূর্ব বাংলা তথা পূর্ব পাকিস্তান উত্তরাধিকার সূত্রে পায় ২,৬০৬.৫৯ কি.মি. রেললাইন এবং তা ইস্টার্ন বেঙ্গল রেলওয়ে (ইবিআর) নামে পরিচিত হয়। ইবিআর পায় ৫০০ কিলোমিটার ব্রডগেজ এবং ২,১০০ কিলোমিটার মিটারগেজ।
বাংলাদেশ আমল
বাংলাদেশ স্বাধীন রাষ্ট্র হিসেবে আত্মপ্রকাশের পর এদেশের রেলওয়ের নাম পরিবর্তন করে রাখা হয় বাংলাদেশ রেলওয়ে, যা উত্তরাধিকার সূত্রে পায় ২,৮৫৮.৭৩ কিলোমিটার রেলপথ ও ৪৬৬টি স্টেশন। ৩ জুন ১৯৮২ সাল, রেলওয়ে বোর্ড বিলুপ্ত হয়ে এর কার্যক্রম যোগাযোগ মন্ত্রণালয়ের রেলওয়ে বিভাগের ওপর ন্যস্ত করা হয় এবং বিভাগের সচিব ডিরেক্টর জেনারেল পদপ্রাপ্ত হন। ১২ আগস্ট ১৯৯৫ সাল, বাংলাদেশ রেলওয়ের নীতিগত পরামর্শ দানের জন্য ৯ সদস্যবিশিষ্ট বাংলাদেশ রেলওয়ে অথরিটি (BRA) গঠন করা হয় এবং এর চেয়ারম্যানের দায়িত্ব নেন যোগাযোগ মন্ত্রণালয়ের দায়িত্বপ্রাপ্ত মন্ত্রী। বঙ্গবন্ধু সেতু উন্মুক্তকরণের ফলে জামতৈল থেকে ইব্রাহিমাবাদ ব্রডগেজ রেলপথের মাধ্যমে পূর্ব-পশ্চিম রেল যোগাযোগ শুরু হয় ১৯৯৮ সালের ২৩ জুন থেকে। সর্বশেষ ১৪ এপ্রিল ২০০৮ তারিখে মৈত্রী এক্সপ্রেস ট্রেন চালুর ফলে ঢাকা এবং কলকাতার মধ্যে সরাসরি রেল যোগাযোগ প্রতিষ্ঠিত হয়।
কাঠামো
থাম্ব|বাংলাদেশ রেলওয়ের টিকিটের শর্তাবলী ১৯৮২ সালের ২রা জুন পর্যন্ত রেলপথের ব্যবস্থাপনা ও উন্নয়ন ন্যস্ত ছিল একটি রেলওয়ে বোর্ডের নিকট, যাতে একজন চেয়ারম্যান ও চারজন সদস্য থাকতো। ১৯৮২ সালের ৩রা জুন প্রশাসনিক ও কার্যপরিচালনার সুবিধার্থে রেলওয়ে বোর্ডকে বিলুপ্ত করে এর কার্যক্রম যোগাযোগ মন্ত্রণালয়ের রেলওয়ে বিভাগের (ডিভিশন) নিকট ন্যস্ত হয়, এক্ষেত্রে উক্ত বিভাগের সচিব বাংলাদেশ রেলওয়ের মহাপরিচালকের দায়িত্ব পালন করত।  একই উদ্দেশ্যে বাংলাদেশ রেলওয়েকে দুটি বিভাগে ভাগ করা হয়, যথা পূর্ব ও পশ্চিম।  বিভাগ দুটি দুজন মহাব্যবস্থাপকের প্রশাসনিক নিয়ন্ত্রণে থাকত যারা বাংলাদেশ রেলওয়ের মহাপরিচালকের নিকট দায়বদ্ধ হয়।  ১৯৯৫ সালের ১২ই আগস্ট রেলপথের দৈনন্দিন কার্যক্রম মন্ত্রণালয় থেকে পৃথক হয়ে রেলওয়ে প্রফেশনালদের নিয়ে মহাপরিচালকের ওপর ন্যস্ত হয়।  একই বছর নীতিগত পরামর্শ দানের জন্য ৯ সদস্যবিশিষ্ট বাংলাদেশ রেলওয়ে অথরিটি (বিআরএ) গঠন করা হয়, এবং এর চেয়ারম্যানের দায়িত্ব নেন যোগাযোগ মন্ত্রণালয়ের দায়িত্বপ্রাপ্ত মন্ত্রী।  তবে এর কার্যক্রম পরবর্তীতে অব্যাহত থাকেনি।
১৯৯৬–২০০৩ সালের সময়কালে এশীয় উন্নয়ন ব্যাংকের অর্থায়নে বাংলাদেশ রেলওয়ে প্রাতিষ্ঠানিক কাঠামো সংস্কারের উদ্যোগ নেওয়া হয়। এরপর যোগাযোগ মন্ত্রণালয়ের অধীনে সড়ক ও রেলপথ বিভাগ হতে বাংলাদেশ রেলওয়ের কার্যক্রম পরিচালিত হতো। ২০১১ সালের ২৮শে এপ্রিল যোগাযোগ মন্ত্রণালয়ের আওতায় রেলপথ বিভাগ নামে নতুন বিভাগ গঠিত হয়।
২০১১ সালের ৪ঠা ডিসেম্বর যোগাযোগ মন্ত্রণালয়কে ভেঙ্গে নতুন রেলপথ মন্ত্রণালয় গঠন করা হয়। মন্ত্রণালয়টির প্রথম দায়িত্বপ্রাপ্ত মন্ত্রী হন সুরঞ্জিত সেনগুপ্ত। এরপর ২০১২ সালে এই মন্ত্রণালয়ের দায়িত্ব পান মুজিবুল হক মুজিব। ২০১৯ সালে নতুন দায়িত্ব পান নূরুল ইসলাম সুজন।
বাংলাদেশ সরকারের অধীনে ২টি রেল বিভাগ রয়েছে:
পূর্ব ও পশ্চিম, এই দুটি অঞ্চলের জন্য দুজন মহাব্যবস্থাপক রয়েছে যাদের সহায়তা করেন বিভিন্ন বিশেষায়িত দপ্তর, যারা কার্য পরিচালনা, রক্ষণাবেক্ষণ ও আর্থিক ব্যবস্থাপনার জন্য দায়িত্বশীল থাকেন। প্রতিটি অঞ্চল আবার দুইটি প্রধান কার্য পরিচালনা বিভাগে বিভক্ত, যা বিভাগীয় রেলওয়ে ব্যবস্থাপক (ডিআরএম) এর অধীনে পরিচালিত হয়, এবং সংস্থাপন, পরিবহন, বাণিজ্যিক, আর্থিক, যান্ত্রিক, রাস্তা ও কাজ (ওয়ে এন্ড ওয়ার্কস), সংকেত ও টেলিযোগাযোগ, বিদ্যুত, চিকিৎসা, নিরাপত্তা বাহিনীর মত বিভিন্ন বিশেষায়িত দপ্তরের বিভাগীয় কর্মকর্তারা তাকে সহায়তা করে থাকেন।  এছাড়াও দুজন বিভাগীয় তত্ত্বাবধায়কের অধীনে পূর্বাঞ্চলের পাহাড়তলী ও পশ্চিমাঞ্চলের সৈয়দপুর রেলওয়ে কারখানা আছে। আবার, ব্রড-গেজ ও মিটার-গেজ লোকোমোটিভের জেনারেল ওভারহলিং এর জন্য পার্বতীপুর চীফ এক্সিকিউটিভের নিয়ন্ত্রণে কেন্দ্রীয় লোকোমোটিভ কারখানা (কেলোকা) আছে।
বাংলাদেশ রেলওয়েতে সেক্টরের অধীনে ‘রেলওয়ে ট্রেনিং একাডেমী’ (আরটিএ), প্রধান পরিকল্পনা কর্মকর্তার অধীনে ‘পরিকল্পনা কোষ’, প্রধান সরঞ্জাম নিয়ন্ত্রকের অধীনে ‘সরঞ্জাম শাখা’, দুই অঞ্চলের হিসাব ও অর্থনৈতিক ব্যবস্থাপনা কার্যক্রমের সমন্বয় ও পরামর্শের জন্য অতিরিক্ত মহাপরিচালকের অধীনে ‘হিসাব বিভাগ’ আছে।
ট্রেন পরিচালনার সাথে সম্পর্কিত বাংলাদেশ রেলপথের বিভিন্ন কার্যক্রম পরিদর্শন এবং রেলপথে পরিবহনের নিরাপত্তা নিশ্চিত করার জন্য বাংলাদেশ সরকার প্রথমে যোগাযোগ মন্ত্রণালয়ের অধীনে পৃথক রেলপথ বিভাগ ও পরে রেলপথ মন্ত্রণালয় গঠন করে।
নিম্নোল্লিখিত তথ্যাদি থেকে বাংলাদেশ রেলওয়ের কর্মপরিধির একটি সামগ্রিক ধারণা পাওয়া যাবে।
রোলিং স্টক
থাম্ব|একটি [[বাংলাদেশ রেলওয়ে ক্লাস ২৮০০|২৮০০ শ্রেণীর লোকোমোটিভ]]
লোকোমোটিভ
বর্তমানে বাংলাদেশ রেলওয়ে ডিজেল-ইলেক্ট্রিক ও ডিজেল-হাইড্রোলিক লোকোমোটিভ পরিচালনা করে। পুরনো সকল বাষ্পীয় লোকোমোটিভ ৮০-এর দশকে বাতিল ঘোষণা করা হয়। কিছু বাষ্পীয় লোকোমোটিভ সংরক্ষণ করা হয়েছে।
১৯৯৬-৯৭ সালে দেশে মোট ২৮৪টি লোকোমোটিভ ছিল। ২০০৫ সালের ৩০শে জুন পর্যন্ত দেশে মোট ২৫৩টি ডিজেল ইলেক্ট্রিক (৬৮টি বিজি ও ১৮৫টি এমজি) এবং ৩৩টি ডিজেল-হাইড্রোলিক (১০টি বিজি ও ২৩টি এমজি) লোকোমোটিভ ছিলো।
মাল্টিপল ইউনিট
ডিজেল-ইলেকট্রিক মাল্টিপল ইউনিট (ডেমু) ট্রেন বাংলাদেশে সর্বপ্রথম যাত্রা শুরু করে ২০১৩ সালের ২৪শে এপ্রিল। মোট ২০ সেট মিটার গেজ ডেমু চীনের থাংশান রেলওয়ে ভেহিকেল কোঃ লিঃ প্রস্তুত করে। এসব ট্রেন সাধারণত ছোট ছোট রেল রুটে চলাচল করে, প্রত্যন্ত গ্রামাঞ্চলের সাথে বড় বড় শহরাঞ্চলের যোগাযোগ রক্ষার লক্ষ্যে। এছাড়াও ঢাকা মেট্রো রেলে ইলেক্ট্রিক মাল্টিপল ইউনিটের (এমু) ব্যবহার হবে।
রেলওয়ে কারখানা
যাত্রীবাহী কোচ এবং মালবাহী ওয়াগন রক্ষনাবেক্ষনের জন্য রেলওয়ে পূর্বাঞ্চলের পাহাড়তলীতে কোচ ও ওয়াগন কারখানা, এবং পশ্চিমাঞ্চলের সৈয়দপুরে সৈয়দপুর রেলওয়ে কারখানা রয়েছে। এছাড়া ব্রড-গেজ ও মিটার-গেজ লোকোমোটিভের জেনারেল ওভারহলিং এর জন্য পার্বতীপুর প্রধান নির্বাহীর নিয়ন্ত্রণে কেন্দ্রীয় লোকোমোটিভ কারখানা (কেলোকা) রয়েছে। এটির একটি রেল প্রশিক্ষণ একাডেমীও রয়েছে। পাহাড়তলী, ঢাকা এবং পার্বতীপুরে ডিজেল কারখানা রয়েছে (যথাক্রমে পাহাড়তলী ডিজেল শপ, ঢাকা ডিজেল কারখানা এবং পার্বতীপুর ডিজেল কারখানা)।
যাত্রী সেবা
thumb|একটি আন্তঃনগর ট্রেনের টিকিটের পূর্ববর্তী সংস্করণ|alt= বাংলাদেশ রেলওয়ে দেশের পরিবহন ব্যবস্থার অন্যতম প্রধান মাধ্যম। ২০০৩–২০০৪ সালে প্রায় ৪ কোটি ৩০ লক্ষ যাত্রী রেলে ভ্রমণ করে। ২০০৪–২০০৫ সালে ৪ কোটি থেকে ৪ কোটি ২০ লক্ষ যাত্রী রেল সেবা গ্রহণ করে। ২০১৩–২০১৪ অর্থবছরে রেলপথে প্রায় সাড়ে ৬ কোটি যাত্রী ভ্রমণ করে (৮১.৩৫ লক্ষ যাত্রী প্রতি কিমি)।
১৯৮৫ সালে দেশে আন্তঃনগর রেল সেবা চালু হয়। ২০০৮ সালে মোট রেল যাত্রীর প্রায় ৩৮.৫% আন্তঃনগর ট্রেনের মাধ্যমে যাত্রা করে এবং বাংলাদেশ রেলওয়ের মোট আয়ের প্রায় ৭৩.৩% এসেছে আন্তঃনগর রেল সেবা থেকে। ২০১৬ সালে দেশে মোট ৩৪৭টি যাত্রীবাহী ট্রেন পরিচালিত হয়, যার মধ্যে আন্তঃনগর ৯০টি; মেইল, এক্সপ্রেস ও ডেমু ১২০টি এবং লোকাল ১৩৫টি। ২০২০ সালের নভেম্বর মাস পর্যন্ত বাংলাদেশ রেলওয়ে মোট ১০৪টি আন্তঃনগর (আপ ও ডাউন), ৫২টি মেইল/এক্সপ্রেস, ৬৪টি কমিউটার (ডেমু) ও ১৩৫টি শাটল/লোকাল ট্রেন পরিচালনা করে।
ভাড়া এবং টিকেট
বাংলাদেশ রেলওয়ের ভাড়া অপেক্ষাকৃতভাবে বাসের ভাড়ার চেয়ে কম। পুরো বাংলাদেশের সব স্টেশনেই টিকেটিং সেবা চালু আছে। সেই সাথে কিছু নির্দিষ্ট অতি গুরুত্বপূর্ণ স্টেশনে চালু আছে ই-টিকেটিং। যার মাধ্যমে অনলাইনে বা মোবাইল ফোনের মাধ্যমে টিকেট বুকিং এবং ক্রয় করা সম্ভব। বহু স্টেশনের টিকেটিং ব্যবস্থা কম্পিউটার নিয়ন্ত্রিত এবং তা একটি কেন্দ্রীয় নেটওয়ার্কের সাথে সংযুক্ত। টিকেট ক্রয়ের পর যাত্রীদেরকে মুদ্রিত টিকেট প্রদান করা হয়। যাত্রার সর্বোচ্চ দশ দিন পূর্বে টিকেট ক্রয় করা সম্ভব। যাত্রা সময়ের ৪৮ ঘণ্টা পূর্বে পর্যন্ত টিকেটের ১০০% (ক্লারিকেল চার্জ ছাড়া) মূল্য ফেরত পাওয়া সম্ভব।
শ্রেণীসমূহ
বাংলাদেশ রেলওয়েতে মূলত তিন ধরনের শ্রেনী চালু রয়েছে: তাপানুকুল শ্রেণী, প্রথম শ্রেণী এবং দ্বিতীয় শ্রেনী। বাংলাদেশ রেলওয়েতে তৃতীয় শ্রেনীও চালু ছিল, ১৯৮৯ সালের ১ আগস্ট থেকে বন্ধ করে দেওয়া হয়। তাপানুকুল শ্রেণীতে তিনটি উপশ্রেণী রয়েছে: তাপানুকুল বার্থ, তাপানুকুল সিট এবং তাপানুকুল চেয়ার। প্রথম শ্রেণীতেও তাপানুকুলের মত তিনটি উপশ্রেণী রয়েছে: প্রথম বার্থ, প্রথম সিট এবং প্রথম চেয়ার। দ্বিতীয় শ্রেণীতেও তিনটি উপশ্রেণী রয়েছে: শোভন চেয়ার, শোভন এবং সুলভ। অধিকাংশ ট্রেনেই প্রথম শ্রেণী এবং দ্বিতীয় শ্রেণী সেবা রয়েছে। কিছু ট্রেনে আলাদা মেইল কমপার্টমেন্ট রয়েছে। আন্তঃনগর এবং দীর্ঘ দূরত্বের ট্রেনে খাবারগাড়ী ও পাওয়ার কার সংযুক্ত থাকে।
বহু আন্তঃনগর ট্রেন আংশিকভাবে শীতাতপ নিয়ন্ত্রিত এবং বার্থ যুক্ত। এবং ট্রেনগুলোতে যাত্রীদের প্রয়োজনীয় চাদর, বালিশ, কম্বল এবং খাদ্যও সরবরাহ করা হয়।
উচ্চ-গতির রেল
বাংলাদেশের রাজধানী ঢাকার সাথে বন্দরনগরী চট্টগ্রামের মধ্যে একটি উচ্চ-গতির রেলপথ নির্মানের সিদ্ধান্ত নেওয়া হয়, যা হবে দেশের সর্বপ্রথম উচ্চ-গতির রেলপথ। নির্মিত রেলপথে ২০০ কিমি/ঘণ্টায় সর্বাধিক গতিতে উচ্চ-গতির ট্রেন চালানো হবে, যেখানে বাংলাদেশের বর্তমান আন্তঃনগর ট্রেনের গতি ৭০ কিমি/ঘণ্টা। পরিকল্পনা অনুসারে, এই উচ্চগতির রেল লাইনটি টঙ্গী-ভৈরবের পরিবর্তে নারায়ণগঞ্জে হয়ে যাবে। বর্তমানে ঢাকা-চট্টগ্রাম রেলপথের দৈর্ঘ্য ৩২০ কিমি, যা টঙ্গী, নরসিংদী ভৈরব, আখাউড়া, কুমিল্লা ও ফেনী হয়ে যায়। তবে প্রস্তাবিত ঢাকা-চট্টগ্রাম উচ্চ-গতির রেলপথের দৈর্ঘ্য ২৩০ কিমি, যা পূর্বের রেলপথের চেয়ে ৯১ কিমি কম। ঢাকা-চট্টগ্রাম রেলপথে উচ্চ-গতির ট্রেন চালু হওয়ার পর দেড় থেকে দুই ঘণ্টার মধ্যে ৫০ হাজারেরও বেশি যাত্রী প্রতিদিন ঢাকা ও চট্টগ্রামের মধ্যে চলাচল করতে পারবে।
পণ্যবাহী সেবা
থাম্ব|[[আলীশহর রেলওয়ে স্টেশন|আলীশহর রেলওয়ে স্টেশনে প্রবেশের সময় বাংলাদেশ রেলওয়ের একটি তেলবাহী ট্রেন।]] বাংলাদেশ রেলওয়ে চট্টগ্রাম বন্দর হতে ঢাকা ইনল্যান্ড কন্টেইনার ডেপট পর্যন্ত কন্টেইনার পরিবহন করে, যেখানে কাস্টম সুবিধা রয়েছে। ১৯৯১ সালের ৫ই আগস্ট একটি আলাদা কন্টেইনার ট্রেন সেবা চালু হয়। একটি মালবাহী ট্রেন ভারতের সিঙ্ঘাবাদ ও পেট্রপোল থেকে বাংলাদেশের বেনাপোল ও রোহানপুর পর্যন্ত চলাচল করে। ২০০৩–২০০৪ সালে ৩,৪৭৩ হাজার মেট্রিক টন এবং ২০০৪–২০০৫ সালে ৩,২০৬ হাজার মেট্রিক টন পন্য রেলে পরিবাহিত হয়। ২০১৪ সালে বাংলাদেশ রেলওয়ে মোট ২৫.২ লাখ টন পণ্য পরিবহন করে (প্রতি কিলোমিটারে ৬৭.৬ কোটি টন)।
লেভেল ক্রসিং
২০০৪–২০০৫ সালের শেষে বাংলাদেশে ১,৬১০টি লেভেল ক্রসিং ছিল। ২০২০ সালের হিসাবে দেশে মোট লেভেল ক্রসিং ২,৮৫৬টি, যার মধ্যে ১,৪৯৫টি বৈধ এবং ১,৩৬১টি অনুমোদনহীন। ক্রসিংগুলোর (বৈধ-অবৈধ) প্রায় ৮৪% অরক্ষিত। পূর্বাঞ্চল রেলে মোট ১,৩৭৭টি লেভেল ক্রসিং রয়েছে, যার মধ্যে ৮১১টি অবৈধ। পশ্চিমাঞ্চলে মোট ১,৪৭৯টি লেভেল ক্রসিং রয়েছে, যার মধ্যে ৫৫০টি অবৈধ।
রেলওয়ে সেতু
২০২০ সাল অব্দি, বঙ্গবন্ধু (যমুনা) সেতু দেশের দীর্ঘতম সড়ক–রেল (মিশ্র) সেতু, যার দৈর্ঘ্য ৪.৮ কিমি। শুধু রেলওয়ে সেতুর মধ্যে সবচেয়ে দীর্ঘ হচ্ছে হার্ডিঞ্জ ব্রিজ, যা ১.৮ কিমি দীর্ঘ। প্রস্তাবিত বঙ্গবন্ধু (যমুনা) রেলওয়ে সেতুর নির্মানকাজ সম্পন্ন হলে এটি হবে দেশটির সবচেয়ে দীর্ঘ রেলওয়ে সেতু, যা দৈর্ঘ্যে বঙ্গবন্ধু সেতুর প্রায় সমান।
আন্তর্জাতিক যোগাযোগ
১৯৬৫ সালের পাক-ভারত যুদ্ধের আগ পর্যন্ত ভারতের সাথে বাংলাদেশের (তৎকালীন পূর্ব পাকিস্তান) বেনাপোল ও দর্শনা এই দুই যাত্রাপথে রেল যোগাযোগ ছিল। দীর্ঘ সময় পর ২০০৮ সালের ১৪ই এপ্রিল ঢাকা থেকে ভারত-এর কলকাতা শহর পর্যন্ত মৈত্রী এক্সপ্রেস নামক ট্রেনের মাধ্যমে সরাসরি রেল যোগাযোগ পুনঃস্থাপিত হয়। এই ট্রেন গেদে-দর্শনা রুটের মাধ্যমে ভারতের কলকাতা রেলওয়ে স্টেশনের সাথে বাংলাদেশের ঢাকা ক্যান্টনমেন্ট রেলওয়ে স্টেশন পর্যন্ত চলাচল করে। ২০১৭ সালের ৯ নভেম্বর বন্ধন এক্সপ্রেস ট্রেন চালু করা হয় যা খুলনা রেলওয়ে স্টেশন থেকে কলকাতা রেলওয়ে স্টেশন পর্যন্ত চলাচল করে।   ২০২১ সালের ২৬ শে মার্চ থেকে মিতালী এক্সপ্রেস নামে নতুন একটি ট্রেন ঢাকা-শিলিগুড়ি রুটে চলবে।   এছাড়াও বিভিন্ন পণ্যবাহী ট্রেন দুদেশে মধ্যে চলাচল করে।
২০২০ সাল অব্দি মিয়ানমারের সাথে বাংলাদেশের কোনো রেল যোগাযোগ নেই। ২০১০ সালে মিয়ানমারের সাথে রেল সংযোগের জন্য দোহাজারী–রামু–গুন্দুম রুটে দ্বৈত-গেজ সিঙ্গেল-ট্র্যাক রেলপথ নির্মানের প্রকল্প নেওয়া হয়। এটি বাংলাদেশকে ট্রান্স-এশিয়ান রেলওয়ের সাথেও যুক্ত করবে। ভারতের হলদিবাড়ি ও বাংলাদেশের নীলফামারীর চিলাহাটির মধ্যে বন্ধ থাকা রেল পরিষেবা দীর্ঘ ৫৫ বছর প্রতীক্ষার পর শুরু হয়েছে ২০২০ সালের ডিসেম্বরে
দুর্ঘটনা
বাংলাদেশ রেলওয়ের একটি বার্ষিক প্রতিবেদন অনুযায়ী ধারণা করা হয় যে বাংলাদেশে ঘটা রেল দুর্ঘটনার ৭২% মানব-ত্রুটিজনিত, ২৩% যান্ত্রিক ত্রুটিজনিত এবং বাকি ৫% অরক্ষিত লেভেল ক্রসিং এবং যানবাহন চালক ও পথচারীদের অসতর্কতার সহিত রেল ক্রসিং পারাপারের কারণে ঘটে। মানব-ত্রুটিসমূহের মধ্যে রয়েছে লোকোমাস্টার, স্টেশনমাস্টার ও পরিচালকের ত্রুটি বা অবহেলা এবং বেপরোয়াভাবে ট্রেন চালানো। যান্ত্রিক ত্রুটি ঘটে লোকোমোটিভের ত্রুটি, ত্রুটিযুক্ত ট্র্যাক ও সিগন্যাল পদ্ধতির কারণে। ২০০৮–২০১৯ সালে লেভেল ক্রসিংগুলোয় ৩১০টি দুর্ঘটনায় ২৮১ জনের মৃত্যু হয়েছে। ২০২০ সালের জানুয়ারি থেকে অক্টোবর পর্যন্ত ৯টি দুর্ঘটনায় ১৩ জন মারা গেছেন। বাংলাদেশে বহু প্রধান রেল দুর্ঘটনা ঘটেছে যাতে ব্যাপক হতাহতের ঘটনা ঘটেছে। ১৯৭২ সালের ৪ঠা জুন যশোর জেলায় স্টেশনে দাঁড়ানো একটি মালবাহী ট্রেনের সাথে খুলনা থেকে আসা একটি জনাকীর্ণ যাত্রীবাহী ট্রেনের সংঘর্ষ ঘটে। এতে ৭৬ জন নিহত ও ৫০০ জন আহত হন। সাত বছর পর, ১৯৭৯ সালের ২৬শে জানুয়ারি চুয়াডাঙ্গাতে একটি ট্রেন লাইনচ্যুত হয়ে উল্টে যায়, ফলে ৭০ জন নিহত ও ৩০০ জন আহত হন। ১৯৮৯ সালের ১৫ই জানুয়ারি গাজীপুর জেলায় একটি উত্তরগামী মেইল ট্রেনের সাথে একটি চট্টগ্রামগামী এক্সপ্রেস ট্রেনের সংঘর্ষ হয়। টঙ্গীতে বিশ্ব ইজতেমা উপলক্ষে উভয় ট্রেনে মোট ২০০০ এরও অধিক যাত্রী ছিল, যাদের অনেকেই ছাদে বা কোচের মধ্যবর্তী স্থানে ভ্রমণ করছিল। এই দুর্ঘটনায় অন্তত ১৭০ জন নিহত ও ৪০০ জন আহত হন।
ঘরানা
থাম্ব|ধাতব সংগীতের বিভিন্ন ঘরানা ঘরানা বলতে সঙ্গীত, নৃত্য বা বাদ্য পরিবেশনা ও অন্যান্য শিল্পকলার ক্ষেত্রে এক-একটি বৈশিষ্ট্যময় রীতি বা শৈলীকে বোঝায়, যা এক বা একাধিক শিল্পীর শিল্পরীতির পরিচায়ক ও প্রচলিত অন্যান্য রীতি বা শৈলী থেকে পৃথক বৈশিষ্ট্যমন্ডিত।
'ঘরানা' শব্দটির উৎপত্তি "ঘর" থেকে। আদি যুগে গুরু-শিষ্য পরস্পরায় গুরুর গৃহে শিষ্যরা শিল্পরীতি শিখতেন ও তারাও গুরুর পরিবারের অংশ হয়ে যেতেন। গুরুর ঘরের শিল্পশৈলীর বিভিন্ন রীতিনীতি তারা সযত্নে আঁকড়ে ধরে রাখতেন ও মন্ত্রগুপ্তির শপথ ছাড়া কাউকে শেখাতেন না। গুরুকুলের এইসব রীতিনীতি স্বকীয় শিল্পক্ষেত্রে তাদের সগর্ব পরিচায়ক ছিল, যাকে আজকের যুগের "কপিরাইটেড স্টাইল" বা 'ব্রান্ড আইডেন্টিটি অব পারফর্মিং আর্ট' বলে বর্ণনা দেওয়া যেতে পারে।
সুবীর নন্দী
সুবীর নন্দী (১৯ নভেম্বর ১৯৫৩ - ৭ মে ২০১৯) ছিলেন একজন বাংলাদেশি সংগীতশিল্পী। তিনি মূলত চলচ্চিত্রের গানে কণ্ঠ দিয়ে খ্যাতি অর্জন করেন। চলচ্চিত্রের সংগীতে তার অবদানের জন্য বাংলাদেশ সরকার তাঁকে পাঁচবার জাতীয় চলচ্চিত্র পুরস্কার প্রদান করেন। তিনি মহানায়ক (১৯৮৪), শুভদা (১৯৮৬), শ্রাবণ মেঘের দিন (১৯৯৯), মেঘের পরে মেঘ (২০০৪) ও মহুয়া সুন্দরী (২০১৫) চলচ্চিত্রের গানে কণ্ঠ দিয়ে পাঁচবার এই পুরস্কার লাভ করেন। সংগীতে অবদানের জন্য বাংলাদেশ সরকার ২০১৯ সালে তাঁকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
চলচ্চিত্রে নন্দীর গাওয়া উল্লেখযোগ্য গান হল ‘দিন যায় কথা থাকে’, ‘আমার এ দুটি চোখ পাথর তো নয়’, ‘পৃথিবীতে প্রেম বলে কিছু নেই’, ‘আমি বৃষ্টির কাছ থেকে কাঁদতে শিখেছি’, ‘হাজার মনের কাছে প্রশ্ন রেখে’, ‘তুমি এমনই জাল পেতেছ’, ‘বন্ধু হতে চেয়ে তোমার’, ‘কতো যে তোমাকে বেসেছি ভালো’, ‘পাহাড়ের কান্না দেখে’, ‘কেন ভালোবাসা হারিয়ে যায়’, ‘একটা ছিল সোনার কন্যা’, ‘ও আমার উড়াল পঙ্খীরে’। তার প্রকাশিত প্রথম গানের অ্যালবাম সুবীর নন্দীর গান (১৯৮১)। এছাড়া তার অন্যান্য অ্যালবামগুলো হল প্রেম বলে কিছু নেই, ভালোবাসা কখনো মরে না, সুরের ভুবনে, গানের সুরে আমায় পাবে (২০১৫) প্রকাশিত হয় এবং ভক্তিমূলক প্রণামাঞ্জলী।